erhwenkuo/poetry-chinese-zhtw huggingface dataset:
美溫尚書鎮定興元以詩寄賀
作者：劉禹錫（唐）

旌旗入境犬無聲，戮盡鯨鯢漢水清。從此世人開耳目，始知名將出書生。
酬瑞州吳大夫夜泊湘川見寄一絕
作者：劉禹錫（唐）

夜泊湘川逐客心，月明猿苦血沾襟。湘妃舊竹痕猶淺，從此因君染更深。
徵還京師見舊番官馮叔達
作者：劉禹錫（唐）

前者匆匆襆被行，十年憔悴到京城。南宮舊吏來相問，何處淹留白髮生。
與歌者何戡
作者：劉禹錫（唐）

二十餘年別帝京，重聞天樂不勝情。舊人唯有何戡在，更與殷勤唱渭城。
與歌童田順郎
作者：劉禹錫（唐）

天下能歌禦史娘，花前葉底奉君王。九重深處無人見，分付新聲與順郎。
燕爾館破，屏風所畫至精，人多歎賞題之
作者：劉禹錫（唐）

畫時應遇空亡日，賣處難逢識別人。唯有多情往來客，強將衫袖拂埃塵。
賞牡丹
作者：劉禹錫（唐）

庭前芍藥妖無格，池上芙蕖淨少情。唯有牡丹真國色，花開時節動京城。
題欹器圖
作者：劉禹錫（唐）

秦國功成思稅駕，晉臣名遂歎危機。無因上蔡牽黃犬，願作丹徒一布衣。
傷桃源薛道士
作者：劉禹錫（唐）

壇邊松在鶴巢空，白鹿閑行舊徑中。手植紅桃千樹發，滿山無主任春風。
王思道碑堂下作
作者：劉禹錫（唐）

蒼蒼宰樹起寒煙，尚有威名海內傳。四府舊聞多故吏，幾人垂淚拜碑前。
傷愚溪三首
作者：劉禹錫（唐）

溪水悠悠春自來，草堂無主燕飛回。隔簾惟見中庭草，一樹山榴依舊開。草聖數行留壞壁，木奴千樹屬鄰家。唯見裡門通德榜，殘陽寂寞出樵車。柳門竹巷依依在，野草青苔日日多。縱有鄰人解吹笛，山陽舊侶更誰過。
傷循州渾尚書
作者：劉禹錫（唐）

貴人淪落路人哀，碧海連天丹旐回。遙想長安此時節，朱門深巷百花開。
代靖安佳人怨二首
作者：劉禹錫（唐）

寶馬鳴珂踏曉塵，魚文匕首犯車茵。適來行哭裡門外，昨夜華堂歌舞人。秉燭朝天遂不回，路人彈指望高臺。牆東便是傷心地，夜夜流螢飛去來。
碧澗寺見元九侍禦和展上人詩有三生之句因以和
作者：劉禹錫（唐）

廊下題詩滿壁塵，塔前松樹已皴鱗。古來唯有王文度，重見平生竺道人。
思黯南墅賞牡丹
作者：劉禹錫（唐）

偶然相遇人間世，合在增城阿姥家。有此傾城好顏色，天教晚發賽諸花。
和浙西尚書聞常州楊給事制新樓因寄之作
作者：劉禹錫（唐）

文昌星象盡東來，油幕朱門次第開。且上新樓看風月，會乘雲雨一時回。
後樑宣明二帝碑堂下作
作者：劉禹錫（唐）

玉馬朝周從此辭，園陵寂寞對豐碑。千行宰樹荊州道，暮雨蕭蕭聞子規。
贈李司空妓
作者：劉禹錫（唐）

高髻雲鬟宮樣妝，春風一曲杜韋娘。司空見慣渾閒事，斷盡蘇州刺史腸。
和西川李尚書傷孔雀及薛濤之什
作者：劉禹錫（唐）

玉兒已逐金鐶葬，翠羽先隨秋草萎。唯見芙蓉含曉露，數行紅淚滴清池。
同樂天登棲靈寺塔
作者：劉禹錫（唐）

步步相攜不覺難，九層雲外倚闌幹。忽然笑語半天上，無限遊人舉眼看。
有所嗟二首
作者：劉禹錫（唐）

庾令樓中初見時，武昌春柳似腰肢。相逢相笑盡如夢，為雨為雲今不知。鄂渚濛濛煙雨微，女郎魂逐暮雲歸。只應長在漢陽渡，化作鴛鴦一隻飛。
和裴相公傍水閑行
作者：劉禹錫（唐）

為愛逍遙第一篇，時時閒步賞風煙。看花臨水心無事，功業成來二十年。
杏園花下酬樂天見贈
作者：劉禹錫（唐）

二十餘年作逐臣，歸來還見曲江春。遊人莫笑白頭醉，老醉花間有幾人。
和樂天春詞
作者：劉禹錫（唐）

新妝面面下朱樓，深鎖春光一院愁。行到中庭數花朵，蜻蜓飛上玉搔頭。
和嚴給事聞唐昌觀玉蕊花下有遊仙二絕
作者：劉禹錫（唐）

玉女來看玉蕊花，異香先引七香車。攀枝弄雪時回顧，驚怪人間日易斜。雪蕊瓊絲滿院春，衣輕步步不生塵。君平簾下徒相問，長伴吹簫別有人。
憶樂天
作者：劉禹錫（唐）

尋常相見意殷勤，別後相思夢更頻。每遇登臨好風景，羨他天性少情人。
醉答樂天
作者：劉禹錫（唐）

洛城洛城何日歸，故人故人今轉稀。莫嗟雪裡暫時別，終擬雲間相逐飛。
虎丘寺見元相公二年前題名愴然有詠
作者：劉禹錫（唐）

滻水送君君不還，見君題字虎丘山。因知早貴兼才子，不得多時在世間。
寄贈小樊
作者：劉禹錫（唐）

花面丫頭十三四，春來綽約向人時。終須買取名春草，處處將行步步隨。
吟樂天自問愴然有作
作者：劉禹錫（唐）

親友關心皆不見，風光滿眼倍傷神。洛陽城裡多池館，幾處花開有主人。
和令狐相公別牡丹
作者：劉禹錫（唐）

平章宅裡一欄花，臨到開時不在家。莫道兩京非遠別，春明門外即天涯。
和令狐相公聞思帝鄉有感
作者：劉禹錫（唐）

當初造麴者為誰，說得思鄉戀闕時。滄海西頭舊丞相，停杯處分不須吹。
酬令狐相公見寄
作者：劉禹錫（唐）

群玉山頭住四年，每聞笙鶴看諸仙。何時得把浮丘袖，白日將升第九天。
令狐相公春思見寄
作者：劉禹錫（唐）

一紙書封四句詩，芳晨對酒遠相思。長吟盡日西南望，猶及殘春花落時。
城內花園頗曾遊玩令公居守亦有素期適春霜一夕委謝書實以答令狐相公見謔
作者：劉禹錫（唐）

樓下芳園最佔春，年年結侶採花頻。繁霜一夜相撩治，不似佳人似老人。
奉和裴晉公涼風亭睡覺
作者：劉禹錫（唐）

驪龍睡後珠元在，仙鶴行時步又輕。方寸瑩然無一事，水聲來似玉琴聲。
答裴令公雪中訝白二十二與諸公不相訪之什
作者：劉禹錫（唐）

玉樹瓊樓滿眼新，的知開合待諸賓。遲遲未去非無意，擬作梁園坐右人。
吳方之見示聽江西故吏朱幼恭歌三篇頗有懷故林之想吟諷不足因而和之
作者：劉禹錫（唐）

侯家故吏歌聲發，逸處能高怨處低。今歲洛中無雨雪，眼前風景是江西。
裴令公見示誚樂天寄奴買馬絕句斐言仰和且戲樂天
作者：劉禹錫（唐）

常奴安得似方回，爭望追風絕足來。若把翠娥酬騄耳，始知天下有奇才。
酬思黯代書見戲
作者：劉禹錫（唐）

官冷如漿病滿身，淩寒不易過天津。少年留取多情興，請待花時作主人。
答張侍禦賈喜再登科後，自洛赴上都贈別
作者：劉禹錫（唐）

又被時人寫姓名，春風引路入京城。知君憶得前身事，分付鶯花與後生。
赴連州途經洛陽諸公置酒相送張員外賈以詩見贈率爾酬之
作者：劉禹錫（唐）

謫在三湘最遠州，邊鴻不到水南流。如今暫寄樽前笑，明日辭君步步愁。
贈元九侍禦文石枕以詩獎之
作者：劉禹錫（唐）

文章似錦氣如虹，宜薦華簪綠殿中。縱使涼飆生旦夕，猶堪拂拭愈頭風。
酬元九院長自江陵見寄
作者：劉禹錫（唐）

無事尋花至仙境，等閒栽樹比封君。金門通籍真多士，黃紙除書每日聞。
酬楊侍郎憑見寄
作者：劉禹錫（唐）

翔鸞闕底謝皇恩，纓上滄浪舊水痕。疏傅揮金忽相憶，遠擎長句與招魂。
酬馬大夫登洭口戍見寄
作者：劉禹錫（唐）

新辭將印拂朝纓，臨水登山四體輕。猶念天涯未歸客，瘴雲深處守孤城。
答楊八敬之絕句
作者：劉禹錫（唐）

飽霜孤竹聲偏切，帶火焦桐韻本悲。今日知音一留聽，是君心事不平時。
重寄表臣二首
作者：劉禹錫（唐）

對酒臨流奈別何，君今已醉我蹉跎。分明記取星星鬢，他日相逢應更多。世間人事有何窮，過後思量儘是空。早晚同歸洛陽陌，卜鄰須近祝雞翁。
重寄絕句
作者：劉禹錫（唐）

淮西既是平安地，鴉路今無羽檄飛。聞道唐州最清靜，戰場耕盡野花稀。
酬楊八副使將赴湖南途中見寄一絕
作者：劉禹錫（唐）

知逐徵南冠楚材，遠勞書信到陽臺。明朝若上君山上，一道巴江自此來。
遙和韓睦州元相公二君子
作者：劉禹錫（唐）

玉人紫綬相輝映，卻要霜須一兩莖。其奈無成空老去，每臨明鏡若為情。
吳興敬郎中見惠斑竹杖兼示一絕聊以謝之
作者：劉禹錫（唐）

一莖炯炯琅玕色，數節重重玳瑁文。拄到高山未登處，青雲路上願逢君。
奉和裴令公夜宴
作者：劉禹錫（唐）

天下蒼生望不休，東山雖有但時遊。從來海上仙桃樹，肯逐人間風露秋。
秋夜安國觀聞笙
作者：劉禹錫（唐）

織女分明銀漢秋，桂枝梧葉共颼飀。月露滿庭人寂寂，霓裳一曲在高樓。
酬僕射牛相公晉國池上別後至甘棠館忽夢同遊因成口號見寄
作者：劉禹錫（唐）

已嗟池上別魂驚，忽報夢中攜手行。此夜獨歸還乞夢，老人無睡到天明。
裴侍郎大尹雪中遺酒一壺兼示喜眼疾平一絕有閒行把酒之句斐然仰酬
作者：劉禹錫（唐）

卷盡輕雲月更明，金篦不用且閑行。若傾家釀招來客，何必池塘春草生。
和滑州李尚書上巳憶江南禊事
作者：劉禹錫（唐）

白馬津頭春日遲，沙州歸雁拂旌旗。柳營唯有軍中戲，不似江南三月時。
酬柳柳州家雞之贈
作者：劉禹錫（唐）

日日臨池弄小雛，還思寫論付官奴。柳家新樣元和腳，且盡薑芽斂手徒。
答前篇
作者：劉禹錫（唐）

小兒弄筆不能嗔，涴壁書窗且當勤。聞彼夢熊猶未兆，女中誰是衛夫人。
答後篇
作者：劉禹錫（唐）

昔日慵工記姓名，遠勞辛苦寫西京。近來漸有臨池興，為報元常欲抗行。
重答柳柳州
作者：劉禹錫（唐）

弱冠同懷長者憂，臨岐回想盡悠悠。耦耕若便遺身老，黃發相看萬事休。
登清暉樓
作者：劉禹錫（唐）

潯陽江色潮添滿，彭蠡秋聲雁送來。南望廬山千萬仞，共誇新出棟樑材。
赴和州於武昌縣再遇毛仙翁十八兄因成一絕
作者：劉禹錫（唐）

武昌山下蜀江東，重向仙舟見葛洪。又得案前親禮拜，大羅天訣玉函封。
寄毗陵楊給事三首
作者：劉禹錫（唐）

揮毫起制來東省，躡足脩名謁外臺。好著櫜鞬莫惆悵，出文入武是全才。曾主魚書輕刺史，今朝自請左魚來。青雲直上無多地，卻要斜飛取勢回。東城南陌昔同遊，坐上無人第二流。屈指如今已零落，且須歡喜作鄰州。
陪崔大尚書及諸閣老宴杏園
作者：劉禹錫（唐）

更將何面上春臺，百事無成老又催。唯有落花無俗態，不嫌憔悴滿頭來。
曹剛
作者：劉禹錫（唐）

大弦嘈囋小弦清，噴雪含風意思生。一聽曹剛彈薄媚，人生不合出京城。
寄湖州韓中丞
作者：劉禹錫（唐）

老郎日日憂蒼鬢，遠守年年厭白蘋。終日相思不相見，長頻相見是何人。
楊柳枝
作者：劉禹錫（唐）

楊子江頭煙景迷，隋家宮樹拂金堤。嵯峨猶有當時色，半蘸波中水鳥棲。
田順郎歌
作者：劉禹錫（唐）

清歌不是世間音，玉殿嘗聞稱主心。唯有順郎全學得，一聲飛出九重深。
夜聞商人船中箏
作者：劉禹錫（唐）

大艑高帆一百尺，新聲促柱十三絃。揚州市裡商人女，來佔江西明月天。
聞道士彈思歸引
作者：劉禹錫（唐）

仙公一奏思歸引，逐客初聞自泫然。莫怪殷勤悲此曲，越聲長苦已三年。
喜康將軍見訪
作者：劉禹錫（唐）

謫居愁寂似幽棲，百草當門茅舍低。夜獵將軍忽相訪，鷓鴣驚起繞籬啼。
贈劉景擢第
作者：劉禹錫（唐）

湘中才子是劉郎，望在長沙住桂陽。昨日鴻都新上第，五陵年少讓清光。
赴連山途次德宗山陵寄張員外
作者：劉禹錫（唐）

常時並冕奉天顏，委佩低簪彩仗間。今日獨來張樂地，萬重雲水望橋山。
嘗茶
作者：劉禹錫（唐）

生拍芳叢鷹觜芽，老郎封寄謫仙家。今宵更有湘江月，照出菲菲滿碗花。
梁國祠
作者：劉禹錫（唐）

梁國三郎威德尊，女巫簫鼓走鄉村。萬家長見空山上，雨氣蒼茫生廟門。
望洞庭
作者：劉禹錫（唐）

湖光秋月兩相和，潭面無風鏡未磨。遙望洞庭山水翠，白銀盤裡一青螺。
楊柳枝
作者：劉禹錫（唐）

春江一曲柳千條，二十年前舊板橋。曾與美人橋上別，恨無訊息到今朝。
樓上
作者：劉禹錫（唐）

江上樓高二十梯，梯梯登遍與雲齊。人從別浦經年去，天向平蕪盡處低。
洛濱病臥戶部李侍郎見惠藥物謔以文星之句斐然仰謝
作者：劉禹錫（唐）

隱幾支頤對落暉，故人書信到柴扉。周南留滯商山老，星象如今屬少微。
故洛城古牆
作者：劉禹錫（唐）

粉落椒飛知幾春，風吹雨灑旋成塵。莫言一片危基在，猶過無窮來往人。
句
作者：劉禹錫（唐）

湖上收宿雨。故國思如此，若為天外心。東屯滄海闊，南讓洞庭寬。翠粒照晴露。。銀花垂院榜，翠羽撼絛鈴。
酬樂天春寄微之
作者：元稹（唐）

鸚心明黠雀幽蒙，何事相將盡入籠。君避海鯨驚浪裡，一樹梅花數升酒，醉尋江岸哭東風。
酬樂天舟泊夜讀微之詩
作者：元稹（唐）

知君暗泊西江岸，讀我閑詩欲到明。今夜通州還不睡，滿山風雨杜鵑聲。
酬樂天武關南見微之題山石榴花詩
作者：元稹（唐）

比因酬贈為花時，不為君行不復知。又更幾年還共到，滿牆塵土兩篇詩。
酬樂天見寄
作者：元稹（唐）

三千裡外巴蛇穴，四十年來司馬官。瘴色滿身治不盡，前日詩中高蓋字，至今唇舌遍長安。
酬樂天得稹所寄紵絲布白輕庸製成衣服以詩報之
作者：元稹（唐）

湓城萬裡隔巴庸，紵薄綈輕共一封。腰帶定知今瘦小，春草綠茸雲色白，想君騎馬好儀容。
和樂天尋郭道士不遇
作者：元稹（唐）

昔年我見杯中渡，今日人言鶴上逢。兩虎定隨千歲鹿，為僧時先有腳疾。欲請僧繇遠相畫，苦愁頻變本形容。
酬樂天寄生衣
作者：元稹（唐）

秋茅處處流痎瘧，夜鳥聲聲哭瘴雲。羸骨不勝纖細物，欲將文服卻還君。
酬樂天得微之詩知通州事因成四首
作者：元稹（唐）

茅簷屋舍竹籬州，虎怕偏蹄蛇兩頭。暗蠱有時迷酒影，知得共君相見否，近來魂夢轉悠悠。平地才應一頃餘，閣欄都大似巢居。入衙官吏聲疑鳥，此中愁殺須甘分，惟惜平生舊著書。哭鳥晝飛人少見，倀魂夜嘯虎行多。滿身沙蝨無防處，南歌未有東西分，敢唱淪浪一字歌。荒蕪滿院不能鋤，甑有塵埃圃乏蔬。定覺身將囚一種，苦境萬般君莫問，自憐方寸本來虛。
酬樂天聞李尚書拜相以詩見賀
作者：元稹（唐）

初因彈劾死東川，又為親情弄化權。百口共經三峽水，若待更遭秋瘴後，便愁平地有重泉。
酬樂天歎窮愁見寄
作者：元稹（唐）

病煎愁緒轉紛紛，百里何由說向君。老去心情隨日減，並與巴南終歲熱，四時誰道各平分。
酬樂天三月三日見寄
作者：元稹（唐）

當年此日花前醉，今日花前病裡銷。獨倚破簾閑悵望，可憐虛度好春朝。
酬樂天歎損傷見寄
作者：元稹（唐）

前途何在轉茫茫，漸老那能不自傷。病為怕風多睡月，唯有秋來兩行淚，對君新贈遠詩章。
瘴塞
作者：元稹（唐）

瘴塞巴山哭鳥悲，紅妝少婦斂啼眉。殷勤奉藥來相勸，雲是前年欲病時。
紅荊
作者：元稹（唐）

庭中栽得紅荊樹，十月花開不待春。直到孩提盡驚怪，一家同是北來人。
黃草峽聽柔之琴二首
作者：元稹（唐）

胡笳夜奏塞聲寒，是我鄉音聽漸難。料得小來辛苦學，又因知向峽中彈。別鶴淒清覺露寒，離聲漸咽命雛難。憐君伴我涪州宿，猶有心情徹夜彈。
書劍
作者：元稹（唐）

渝工劍刃皆歐冶，巴吏書蹤盡子雲。唯我心知有來處，泊船黃草夜思君。
內狀詩寄楊、白二員外
作者：元稹（唐）

天門暗闢玉琤鍧，晝送中樞曉禁清。彤管內人書細膩，南省郎官誰待詔，與君將向世間行。
別毅郎
作者：元稹（唐）

爾爺只為一杯酒，此別那知死與生。兒有何辜才七歲，亦教兒作瘴江行。愛惜爾爺唯有我，我今憔悴望何人。傷心自比籠中鶴，翦盡翅翎愁到身。
自責
作者：元稹（唐）

犀帶金魚束紫袍，不能將命報分毫。他時得見牛常侍，為爾君前捧佩刀。
送公度之福建
作者：元稹（唐）

棠陰猶在建溪磯，此去那論是與非。若見白頭須盡敬，恐曾江岸識胡威。
喜五兄自泗州至
作者：元稹（唐）

眼中三十年來淚，一望南雲一度垂。慚愧臨淮李常侍，遠教形影暫相隨。
杏花
作者：元稹（唐）

常年出入右銀臺，每怪春光例早回。慚愧杏園行在景，同州園裡也先開。
第三歲日詠春風，憑楊員外寄長安柳
作者：元稹（唐）

三日春風已有情，拂人頭面稍憐輕。殷勤為報長安柳，莫惜枝條動軟聲。
贈別楊員外巨源
作者：元稹（唐）

憶昔西河縣下時，青山憔悴宦名卑。揄揚陶令緣求酒，白頭後會知何日，一盞煩君不用辭。
寄樂天二首
作者：元稹（唐）

榮辱升沉影與身，世情誰是舊雷陳。唯應鮑叔猶憐我，老逢佳景唯惆悵，兩地各傷何限神。論才賦命不相干，鳳有文章雉有冠。羸骨欲銷猶被刻，休學州前羅剎石，一生身敵海波瀾。
聽妻彈別鶴操
作者：元稹（唐）

別鶴聲聲怨夜弦，聞君此奏欲潸然。商瞿五十知無子，更付琴書與仲宣。
和王侍郎酬廣宣上人觀放榜後相賀
作者：元稹（唐）

渥窪徒自有權奇，伯樂書名世始知。競走牆前希得俊，珍重劉繇因首薦，為君送和碧雲詩。
八月十五夜
作者：殷文圭（唐）

萬裡無雲鏡九州，最團圓夜是中秋。滿衣冰彩拂不落，因君照我丹心事，減得愁人一夕愁。
省試夜投獻座主
作者：殷文圭（唐）

闢開公道選時英，神鏡高懸鑒百靈。混沌分來融間氣，聖教中興周禮在，不勞幹羽舞明庭。
觀賀皇太子冊命
作者：殷文圭（唐）

嗣冊儲皇帝命行，萬方臣妾躍歡聲。鸞旃再立星辰正，春宮保傅皆周召，致主何憂不太平。
行朝早春侍師門宴西溪席上作
作者：殷文圭（唐）

西溪水色淨於苔，畫鷁橫風絳帳開。弦管旋飄蓬島去，三榜生徒逾七十，豈期龍阪納非才。
賀同年第三人劉先輩鹹辟命
作者：殷文圭（唐）

甲門才子鼎科人，拂地藍衫榜下新。脫俗文章笑鸚鵡，多愧受恩同闕裡，不嫌師僻與顏貧。
寄廣南劉僕射
作者：殷文圭（唐）

戰國從今卻尚文，品流才子作將軍。畫船清宴蠻溪雨，漢儀一化南人後，牧馬無因更夜聞。
題吳中陸龜蒙山齋
作者：殷文圭（唐）

萬卷圖書千戶貴，十洲煙景四時和。花心露洗猩猩血，天麟不觸人間網，擬把公卿換得麼。
經李翰林墓
作者：殷文圭（唐）

詩中日月酒中仙，平地雄飛上九天。身謫蓬萊金籍外，十字遺碑三尺墓，只應吟客吊秋煙。
鸚鵡
作者：殷文圭（唐）

丹觜如簧翠羽輕，隨人呼物旋知名。金籠夜黯山西夢，應緣是我邯鄲客，相顧咬咬別有情。
邊將別
作者：殷文圭（唐）

地角天涯倍苦辛，十年鉛槧未酬身。朱門泣別同鮫客，行行獨止干戈域，毳帳望誰為主人。
江南秋日
作者：殷文圭（唐）

水國由來稱道情，野人經此頓神清。一篷秋雨睡初起，冰綃寫上江南景，寄與金鑾馬長卿。
題友人庭竹
作者：殷文圭（唐）

叢篁蕭瑟拂清陰，貴地栽成碧玉林。盡待花開添鳳食，何事子猷偏寄賞，此君心似古人心。
覽陸龜蒙舊集
作者：殷文圭（唐）

先生文價沸三吳，白雪千編酒一壺。吟去星辰筆下動，身後獨遺封禪草，何人尋得佐鴻圖。
玉仙道中
作者：殷文圭（唐）

蓴鱸方美別吳江，筆陣詩魔兩未降。山勢北蟠龍偃蹇，信馬冷吟迷路處，隔溪煙雨吠村厖。
趙侍郎看紅白牡丹，因寄楊狀頭贊圖
作者：殷文圭（唐）

遲開都為讓群芳，貴地栽成對玉堂。紅豔嫋煙疑欲語，雅稱花中為首冠，年年長佔斷春光。
題胡州太學丘光庭博士幽居
作者：殷文圭（唐）

舜軌堯文混九垓，明堂宏構集良材。江邊雲臥如龍穩，草玄門似山中靜，不是公卿到不開。
初秋留別越中幕客
作者：殷文圭（唐）

魂夢飄零落葉洲，北轅南柁幾時休。月中青桂漸看老，吳花越柳饒君醉，直待功成始舉頭。
送道者朝見後歸山
作者：殷文圭（唐）

暫隨蒲帛謁金鑾，蕭灑風儀傲漢官。天馬難將朱索絆，神鼎已幹龍虎伏，一條真氣出雲端。
贈戰將
作者：殷文圭（唐）

綠沈槍利雪峰尖，犀甲軍裝稱紫髯。威懾萬人長凜凜，不為已為儒弟子，好依門下學韜鈐。
九華賀雨吟
作者：殷文圭（唐）

陶公焦思念生靈，變旱為豐合杳冥。雷劈老松疑虎怒，吟賀西成饒旅興，散絲飛灑滿長亭。
贈池州張太守
作者：殷文圭（唐）

神珠無纇玉無瑕，七葉簪貂漢相家。陣面奔星破犀象，只怕池人留不住，別遷徵鎮擁高牙。
中秋自宛陵寄池陽太守
作者：殷文圭（唐）

出山三見月如眉，蝶夢終宵繞戟枝。旅客思歸鴻去日，按部況聞秋稼熟，馬前迎拜羨並兒。
次韻九華杜先輩重陽寄投宛陵丞相
作者：殷文圭（唐）

日下飛聲徹不毛，酒醒時得廣離騷。先生鬢為吟詩白，強酬小謝重陽句，沙恨無金盡日淘。
寄賀杜荀鶴及第
作者：殷文圭（唐）

一戰平疇五字勞，晝歸鄉去錦為袍。大鵬出海翎猶濕，由來稽古符公道，平地丹梯甲乙高。
春草碧色
作者：殷文圭（唐）

細草含愁碧，芊綿南浦濱。萋萋如恨別，苒苒共傷春。疏雨煙華潤，斜陽細彩勻。花粘繁鬥錦，人藉軟勝茵。淺映宮池水，輕遮輦路塵。杜回如可結，誓作報恩身。
和友人送衡尚書赴池陽副車
作者：殷文圭（唐）

淮王上將例分憂，玉帳參承半列侯。次第選材如創廈，躞蹀行牽金鋄重，嬋娟立唱翠娥愁。築頭勳業諧三陣，赤鱗旆卷鷗汀晚，青雀船橫雁陣秋。十字細波澄鏡面，況是昭明食魚郡，不妨閑擲釣璜鉤。
貽李南平
作者：殷文圭（唐）

紫殿西頭月欲斜，曾草臨淮上相麻。潤筆已曾經奏謝，更飛章句問張華。
句
作者：殷文圭（唐）

龍舒太守人中傑，風韻堂中心似月。眾口聲光誇漢將，築頭勳業佐淮王。（《賀池陽太守正命》，
和東都令狐留守相公
作者：姚合（唐）

除官東守洛陽宮，恩比藩方任更雄。拜表出時傳七刻，三十六峰詩酒思，朝朝閑望與誰同。
和高諫議蒙兼賓客時入翰苑
作者：姚合（唐）

兼秩恩歸第一流，時尋仙路向瀛洲。鐘聲迢遞銀河曉，從來共結歸山侶，今日多應獨自休。
和盧給事酬裴員外
作者：姚合（唐）

南山雪色徹皇州，鐘鼓聲交曉氣浮。鴛鷺簪裾上龍尾，贈答詩成才思敵，病夫欲和幾朝愁。
和裴結端公早朝
作者：姚合（唐）

魚鑰千門啟，雞人唱曉傳。冕旒臨玉殿，丞相入爐煙。列位同居左，分行忝在前。仰聞天語近，俯拜佩聲連。彩仗祥光動，彤庭霽色鮮。威儀誰可紀，柱史有新篇。
和門下李相餞西蜀相公
作者：姚合（唐）

聖朝同舜日，作相有夔龍。理化知無外，烝黎盡可封。燮和皆達識，出入並登庸。武騎增餘勇，儒冠貴所從。贈詩全六義，出鎮越千峰。連日陳天樂，芳筵疊酒鐘。烏臺情已洽，鳳閣分彌濃。棧轉旌搖水，崖高馬蹋松。恩深施遠俗，化美見前蹤。江曉流巴字，山晴聳劍峰。雙油擁上宰，四海羨臨邛。先路聲華遠，離京詔旨重。歲除今向盡，春色即相逢。嫩葉抽赬蕊，新苔長翠茸。冰銷魚潎潎，林暖鳥噰噰。泉落聞難盡，花開看不供。青城方眷戀，黃閣竟從容。計日歸臺席，還聽長樂鐘。
和座主相公西亭秋日即事
作者：姚合（唐）

西亭秋望好，寧要更垂簾。夫子牆還峻，酇侯宅過謙。微風紅葉下，新雨綠苔黏。窗外松初長，欄中藥旋添。海圖裝玉軸，書目記牙籤。竹色晴連地，山光遠入簷。酒濃杯稍重，詩冷語多尖。屬和才雖淺，題高免客嫌。
和秘書崔少監春日遊青龍寺僧院
作者：姚合（唐）

官清書府足閒時，曉起攀花折柳枝。九陌城中尋不盡，見說往來多靜者，未知前日更逢誰。
和李紳助教不赴看花
作者：姚合（唐）

笑辭聘禮深坊住，門館長閑似退居。太學官資清品秩，且看牡丹吟麗句，不知此外複何如。
和李十二舍人冬至日
作者：姚合（唐）

獻壽人皆慶，南山複北堂。從今千萬日，此日又初長。
和裴令公新成綠野堂即事
作者：姚合（唐）

結構立嘉名，軒窗四面明。丘牆高莫比，蕭宅僻還清。池際龜潛戲，庭前藥旋生。樹深簷稍邃，石峭徑難平。道曠襟情遠，神閑視聽精。古今功獨出，大小隱俱成。曙雨新苔色，秋風長桂聲。攜詩就竹寫，取酒對花傾。古寺招僧飯，方塘看鶴行。人間無此貴，半仗暮歸城。
和厲玄侍禦題戶部李相公廬山西林草堂
作者：姚合（唐）

茅屋臨江起，登庸複應期。遙知歸去日，自致太平時。幽藥禪僧護，高窗宿鳥窺。行人盡歌詠，唯子獨能詩。
和鄭相演楊尚書蜀中唱和詩
作者：姚合（唐）

天福坤維厚，忠賢擁節旄。江同渭濱遠，山似傅巖高。元氣符才格，文星照筆毫。五言全麗則，六義出風騷。聖日麻雙下，洪爐柄共操。寵榮連雨露，先後比蕭曹。唱絕時難和，吟多客詎勞。四方雖紙貴，誰怕費錢刀。
和戶部侍郎省中晚歸
作者：姚合（唐）

寒日南宮晚，閑吟半醉歸。位高行路靜，詩好和人稀。古樹苔文匝，遙峰雪色微。寧知逢彩筆，寂寞有光輝。
和元八郎中秋居
作者：姚合（唐）

聖代無為化，郎中似散仙。晚眠隨客醉，夜坐學僧禪。酒用林花釀，茶將野水煎。人生知此味，獨恨少因緣。
和李十二舍人、裴四二舍人兩閣老酬白少傅見寄
作者：姚合（唐）

罷草王言星歲久，嵩高山色日相親。蕭條雨夜吟連曉，林中長老呼居士，天下書生仰達人。酒挈數瓶杯亦闊，
和劉禹錫主客冬初拜表懷上都故人
作者：姚合（唐）

九陌喧喧騎吏催，百官拜表禁城開。林疏曉日明紅葉，此時共想朝天客，謝食方從閣裡回。
和太僕田卿酬殷堯藩侍禦見寄
作者：姚合（唐）

往還知分熟，酬贈思同新。嗜飲殷偏逸，閑吟卿亦貧。古苔寒更翠，修竹靜無鄰。促席燈浮酒，聽鴻霜滿身。淺才唯是我，高論更何人。攜手宜相訪，窮行少路塵。
和膳部李郎中秋夕
作者：姚合（唐）

淅淅複修修，涼風似水流。此生難免老，舉世大同愁。螢影明苔蘚，鴻聲傍鬥牛。猶分省署直，何日是歸休。
和前吏部韓侍郎夜泛南溪
作者：姚合（唐）

辭得官來疾漸平，世間難有此高情。新秋月滿南溪裡，引客乘船處處行。
和王郎中題華州李中丞廳
作者：姚合（唐）

蓮華峰下郡齋前，繞砌穿池貯瀑泉。君到亦應閑不得，主人草聖複詩仙。
和厲玄侍禦、無可上人會宿見寄
作者：姚合（唐）

九衢難會宿，況複是寒天。朝客清貧老，林僧默悟禪。眠遲消漏水，吟苦墮寒涎。異日來尋我，滄江有釣船。
和令狐六員外直夜即事寄上相公
作者：姚合（唐）

霜臺同處軒窗接，粉署先登語笑疏。皓月滿簾聽玉漏，榮貴人間難有比，相公離此十年餘。
答孟侍禦早朝見寄
作者：姚合（唐）

河傾月向西，九陌鼓聲齊。塵靜霜華遠，煙生曙色低。禁門人已度，宮樹鳥猶棲。疏懶勞相問，登山有舊梯。
和友人新居園上
作者：姚合（唐）

新居多野思，不似在京城。牆上雲相壓，庭前竹亂生。尋師望藥力，依譜上琴聲。好是中秋夜，無塵有月明。
和裴令公遊南莊憶白二十、韋七二賓客
作者：姚合（唐）

四郊初雨歇，高樹滴猶殘。池滿紅蓮濕，雲收綠野寬。花開半山曉，竹動數村寒。鬥雀翻衣袂，驚魚觸釣竿。樽前多野客，膝下盡郎官。劚石通泉脈，移松出藥欄。關東分務重，天下似公難。半醉思韋白，題詩染彩翰。
和李舍人秋日臥疾言懷
作者：姚合（唐）

閑臥襟情遠，西風菊漸芳。虛窗通曉景，珍簟卷秋光。果墜青莎徑，塵離綠蘚牆。藥奩開靜室，書閣出叢篁。對酒吟難盡，思山夢稍長。王言生彩筆，朝服惹爐香。松影幽連砌，蟲聲冷到床。詩成誰敢和，清思若懷霜。
和李十二舍人直日放朝對雪
作者：姚合（唐）

今朝街鼓何人聽，朝客開門對雪眠。豈比直廬丹禁裡，九重天近色彌鮮。
答李頻秀才
作者：姚合（唐）

一年離九陌，壁上掛朝袍。物外詩情遠，人間酒味高。思歸知病長，失寢覺神勞。衰老無多思，因君把筆毫。
答胡遇
作者：姚合（唐）

一會一分離，貧遊少定期。酒多為客穩，米貴入城遲。晴日偷將睡，秋山乞與詩。縱然眉得展，不似見君時。
答友人招遊
作者：姚合（唐）

不來知盡怪，失意懶春遊。聞鳥寧驚夢，看花怕引愁。賭棋招敵手，沽酒自扶頭。何似華筵上，推辭候到籌。
答竇知言
作者：姚合（唐）

冬日易慘惡，暴風拔山根。塵沙落黃河，濁波如地翻。飛鳥皆束翼，居人不開門。獨我赴省期，冒此馳轂轅。陝城城西邊，逢子亦且奔。所趨事一心，相見如弟昆。我慘得子舒，我寒得子溫。同行十日程，僮僕性亦敦。到京人事多，日無閑精魂。念子珍重我，吐辭發蒙昏。反復千萬意，一百六十言。格高思清冷，山低濟渾渾。嘗聞朋友惠，贈言始為恩。金玉日消費，好句長存存。倒篚別收貯，不與俗士論。每當清夜吟，使我如哀猿。
酬田就
作者：姚合（唐）

閒居多僻靜，猶恐道相違。只是夜深坐，那堪春未歸。嫩苔粘野色，香絮撲人衣。縱有野僧到，終朝不話非。
酬禮部李員外見寄
作者：姚合（唐）

本求仙郡是閒居，豈向郎官更有書。溪石誰思玉匠愛，唯見君詩難便舍，寒宵吟到曉更初。
酬令狐郎中見寄
作者：姚合（唐）

昨是兒童今是翁，人間日月急如風。常聞欲向滄江去，除我無人與子同。
酬李廓精舍南臺望月見寄
作者：姚合（唐）

看月空門裡，詩家境有餘。露寒僧梵出，林靜鳥巢疏。遠色當秋半，清光勝夜初。獨無臺上思，寂寞守吾廬。
酬光祿田卿末伏見寄
作者：姚合（唐）

下伏秋期近，還知扇漸疏。驚飆墜鄰果，暴雨落江魚。貴寺雖同秩，閑曹只管書。朝朝廊下食，相庇在餚菹。
酬薛奉禮見贈之作
作者：姚合（唐）

棲棲滄海一耕人，詔遣江邊作使君。山頂雨餘青到地，珍重來章相借分，芳名未識已曾聞。
酬盧汀諫議
作者：姚合（唐）

粟如流水帛如山，依念倉邊語笑間。篇什縱橫文案少，遙賀來年二三月，綵衣先輩過春關。
酬萬年張郎中見寄
作者：姚合（唐）

貢籍常同府，周行今一時。諫曹誠已忝，京邑豈相宜。黑髮年來盡，滄江歸去遲。何時得攜手，林下靜吟詩。
酬光祿田卿六韻見寄
作者：姚合（唐）

以病辭朝謁，迂疏種藥翁。心彌念魚鳥，詔遣理兵戎。繞戶旌旗影，吹人鼓角風。雪晴嵩嶽頂，樹老陝城宮。蒞職才微薄，歸山路未通。名卿詩句峭，誚我在關東。
酬楊汝士尚書喜人移居
作者：姚合（唐）

未得滄江外，衰殘讀藥書。聖朝優上秩，仁裡許閒居。樹對枝相接，泉同井不疏。酬章深自鄙，欲寄複躊躇。
酬田卿書齋即事見寄
作者：姚合（唐）

幽齋琴思靜，晚下紫宸朝。舊隱同溪遠，周行隔品遙。深槐蟬唧唧，疏竹雨蕭蕭。不是相尋懶，煩君舉酒瓢。
酬張籍司業見寄
作者：姚合（唐）

日日在心中，青山青桂叢。高人多愛靜，歸路亦應同。罷吏方無病，因僧得解空。新詩勞見問，吟對竹林風。
謝汾州田大夫寄茸氈葡萄
作者：姚合（唐）

筐封紫葡萄，筒卷白茸毛。臥暖身應健，含消齒免勞。衾衣疏不稱，梨慄鄙難高。曉起題詩報，寒澌滿筆毫。
牧杭州謝李太尉德裕
作者：姚合（唐）

皇恩特許拜杭壇，欲謝旌旄去就難。偷擬白頭瞻畫戟，四神俱散發毛寒。
杏園宴上謝座主
作者：姚合（唐）

得陪桃李植芳叢，別感生成太昊功。今日無言春雨後，似含冷涕謝東風。
謝韜光上人
作者：姚合（唐）

上方清淨無因住，唯願他生得住持。只恐無生複無我，不知何處更逢師。
謝秦校書與無可上人見訪
作者：姚合（唐）

道同無宿約，三伏自從容。窗豁山侵座，扇搖風下松。客吟多繞竹，僧飯只憑鐘。向晚分歸路，莓苔行跡重。
喜胡遇至
作者：姚合（唐）

窮居稀出入，門戶滿塵埃。病少閒人問，貧唯密友來。茅齋從掃破，藥酒遣生開。多事經時別，還愁不宿回。就林燒嫩筍，繞樹揀香梅。相對題新什，遲成舉罰杯。
喜賈島至
作者：姚合（唐）

布囊懸蹇驢，千里到貧居。飲酒誰堪伴，留詩自與書。愛眠知不醉，省語似相疏。軍吏衣裳窄，還應暗笑餘。
喜喻鳧至
作者：姚合（唐）

欲出心還懶，閑吟繞寢床。道書蟲食盡，酒律客偷將。愁至為多病，貧來減得狂。見君何所似，如熱得清涼。
喜雍陶秋夜訪宿
作者：姚合（唐）

曉立侍爐煙，夜歸蓬蓽眠。露華明菊上，螢影滅燈前。清漏和砧疊，棲禽與葉連。高人來此宿，為似在山顛。
喜賈島雨中訪宿
作者：姚合（唐）

雨裡難逢客，閑吟不復眠。蟲聲秋並起，林色夜相連。愛酒此生裡，趨朝未老前。終須攜手去，滄海棹魚船。
喜馬戴冬夜見過期無可上人不至
作者：姚合（唐）

客來初夜裡，藥酒自開封。老漸多歸思，貧惟長病容。苦寒燈焰細，近曉鼓聲重。僧可還相舍，深居閉古松。內殿臣相命，開樽話舊時。夜鐘催鳥絕，積雪阻僧期。林靜寒聲遠，天陰曙色遲。今宵複何夕，鳴佩坐相隨。
訪僧法通不遇
作者：姚合（唐）

訪師師不遇，禮佛佛無言。依舊將煩惱，黃昏入宅門。
夜期友生不至
作者：姚合（唐）

忍寒停酒待君來，酒作淩澌火作灰。半夜出門重立望，月明先自下高臺。
尋僧不遇
作者：姚合（唐）

入門愁自散，不假見僧翁。花落煎茶水，松生醒酒風。拂床尋古畫，拔刺看新叢。別有遊人見，多疑住此中。
過友人山莊
作者：姚合（唐）

蕙帶纏腰複野蔬，一莊水竹數房書。舉頭忽見南山雪，便說休官相近居。
奉和前司封蘇郎中喜嚴常侍蕭給事見訪驚斑鬢之什
作者：姚合（唐）

繞鬢滄浪有幾莖，珥貂相問夕郎驚。只應為酒微微變，即提彩筆裁天詔，誰得吟詩自在行。
奉和門下相公雨中寄裴給事
作者：姚合（唐）

曉起閑看雨，垂簷自滴階。風清想林壑，雲濕似江淮。石信浮漚重，泥從積蘚埋。氣消濃酒力，心助獨吟懷。颯颯通琴韻，蕭蕭靜竹齋。彩毫無限思，念與夕郎乖。
答韓湘
作者：姚合（唐）

疏散無世用，為文乏天格。把筆日不休，忽忽有所得。所得良自慰，不求他人識。子獨訪我來，致詩過相飾。君子無浮言，此詩應亦直。但慮憂我深，鑒亦隨之惑。子在名場中，屢戰還屢北。我無數子明，端坐空歎息。昨聞過春關，名系吏部籍。三十登高科，前塗浩難測。詩人多峭冷，如水在胸臆。豈隨尋常人，五藏為酒食。期來作酬章，危坐吟到夕。難為間其辭，益貴我紙墨。
奉和四松
作者：姚合（唐）

四松相對植，蒼翠映中臺。擢幹淩空去，移根劚石開。陰陽氣潛煦，造化手親栽。日月滋佳色，煙霄長異材。清音勝在澗，寒影遍生苔。靜繞霜沾履，閑看酒滿杯。同榮朱戶際，永日白雲隈。密葉聞風度，高枝見鶴來。賞心難可盡，麗什妙難裁。此地無因到，迴圈幾百回。
長信宮中樹
作者：喬知之（唐）

婀娜當軒樹，zv茸倚蘭殿。葉豔九春華，香搖五明扇。餘花鳥弄盡，新葉蟲書遍。零落心自知，芳菲君不見。
下山逢故夫
作者：喬知之（唐）

妾身本薄命，輕棄城南隅。庭前厭芍藥，山上採蘼蕪。春風罥紈袖，零露濕羅襦。羞將憔悴日，提籠逢故夫。
巫山高
作者：喬知之（唐）

巫山十二峰，參差互隱見。潯陽幾千里，周覽忽已遍。想像神女姿，摘芳共珍薦。楚雲何逶迤，紅樹日蔥蒨。楚雲沒湘源，紅樹斷荊門。郢路不可見，況複夜聞猿。
棄妾篇
作者：喬知之（唐）

妾本叢臺右，君在雁門陲。悠悠淇水曲，彩燕入桑枝。不因媒結好，本以容相知。容謝君應去，情移會有離。還君結縷帶，歸妾織成詩。此物雖輕賤，不用使人嗤。
苦寒行
作者：喬知之（唐）

胡天夜清迥，孤雲獨飄颺。遙裔出雁關，逶迤含晶光。陰陵久裴回，幽都無多陽。初寒凍巨海，殺氣流大荒。朔馬飲寒冰，行子履胡霜。路有從役倦，臥死黃沙場。羈旅因相依，慟之淚沾裳。由來從軍行，賞存不賞亡。亡者誠已矣，徒令存者傷。
從軍行
作者：喬知之（唐）

南庭結白露，北風掃黃葉。此時鴻雁來，驚鳴催思妾。曲房理針線，平砧搗文練。鴛綺裁易成，龍鄉信難見。窈窕九重閨，寂寞十年啼。紗窗白雲宿，羅幌月光棲。雲月隱微微，夜上流黃機。玉霜凍珠履，金吹薄羅衣。漢家已得地，君去將何事。宛轉結蠶書，寂寥無雁使。生平荷恩信，本為榮華進。況複落紅顏，蟬聲催綠鬢。
擬古贈陳子昂
作者：喬知之（唐）

惸惸孤形影，悄悄獨遊心。以此從王事，常與子同衾。別離三河間，徵戰二庭深。胡天夜雨霜，胡雁晨南翔。節物感離居，同衾違故鄉。南歸日將遠，北方尚蓬飄。孟秋七月時，相送出外郊。海風吹涼木，邊聲響梢梢。勤役千萬裡，將臨五十年。心事為誰道，抽琴歌坐筵。一彈再三歎，賓禦淚潺湲。送君竟此曲，從茲長絕弦。
定情篇
作者：喬知之（唐）

共君結新婚，歲寒心未蔔。相與遊春園，各隨情所逐。君愛菖蒲花，妾感苦寒竹。菖花多豔姿，寒竹有貞葉。此時妾比君，君心不如妾。簪玉步河堤，妖韶援綠荑。鳧雁將子游，鶯燕從雙棲。君念春光好，妾向春光啼。君時不得意，棄妾還金閨。結言本同心，悲歡何未齊。怨咽前致辭，願得申所悲。人間丈夫易，世路婦難為。始如經天月，終若流星馳。天月相終始，流星無定期。長信佳麗人，失意非蛾眉。廬江小吏婦，非關織作遲。本願長相對，今已長相思。複有遊宦子，結援從梁陳。燕居崇三朝，去來歷九春。誓心妾終始，蠶桑奉所親。歸願未克從，黃金贈路人。潔婦懷明義，從泛河之津。於今千萬年，誰當問水濱。更憶娼家樓，夫婿事封侯。去時恩灼灼，去罷心悠悠。不憐妾歲晏，十載隴西頭。以茲常惕惕，百慮恆盈積。由來共結褵，幾人同匪石。故歲雕樑燕，雙去今來隻。今日玉庭梅，朝紅暮成碧。碧榮始芬敷，黃葉已淅瀝。何用念芳春，芳春有流易。何用重歡娛，歡娛俄慼慼。家本巫山陽，歸去路何長。敘言情未盡，採菉已盈筐。桑榆日及景，物色盈高岡。下有碧流水，上有丹桂香。桂花不須折，碧流清且潔。贈君比芳菲，愛惠常不歇。贈君比潺湲，相思無斷絕。妾有秦家鏡，寶匣裝珠璣。鑒來年二八，不記易陰暉。妾無光寂寂，委照影依依。今日持為贈，相識莫相違。
綠珠篇
作者：喬知之（唐）

石家金谷重新聲，明珠十斛買娉婷。此日可憐君自許，意氣雄豪非分理，驕矜勢力橫相干。辭君去君終不忍，
和李侍郎古意
作者：喬知之（唐）

妾家巫山隔漢川，君度南庭向胡苑。高樓迢遞想金天，自矜夫婿勝王昌，三十曾作侍中郎。一從流落戍漁陽，由來花葉同一根，今日枝條分兩處。三星差池光照灼，美人長歎豔容萎，含情收取摧折枝。調絲獨彈聲未移，
倡女行
作者：喬知之（唐）

石榴酒，葡萄漿。蘭桂芳，茱萸香。願君駐金鞍，莫吹羌笛驚鄰裡，不用琵琶喧洞房。且歌新夜曲，
羸駿篇
作者：喬知之（唐）

噴玉長鳴西北來，自言當代是龍媒。萬裡鐵關行入貢，玉勒金鞍荷裝飾，路傍觀者無窮極。小山桂樹比權奇，去去山川勞日夜，遙遙關塞斷煙霞。山川關塞十年徵，長城日夕苦風霜，中有連年百戰場。搖珂齧勒金羈盡，大宛蒲海北，滇壑雋崖西。沙平留緩步，路遠闇頻嘶。從來力盡君須棄，何必尋途我已迷。歲歲年年奔遠道，楚水澶溪徵戰事，吳塞烏江辛苦地。持來報主不辭勞，只應澶漫歸田裡，萬裡低昂任生死。君王倘若不見遺，
銅雀妓
作者：喬知之（唐）

金閣惜分香，鉛華不重妝。空餘歌舞地，猶是為君王。哀弦調已絕，豔曲不須長。共看西陵暮，秋煙起白楊。
侍宴應製得分字
作者：喬知之（唐）

紫禁肅晴氛，朱樓落曉雲。豫遊龍駕轉，天樂鳳簫聞。竹外仙亭出，花間輦路分。微臣一何幸，詞賦奉明君。
梨園亭子侍宴
作者：喬知之（唐）

年光陌上發，香輦禁中游。草綠鴛鴦殿，花紅翡翠樓。天杯承露酌，仙管雜風流。今日陪歡豫，皇恩不可酬。
和蘇員外寓直
作者：喬知之（唐）

自昔重為郎，伊人練國章。三旬登建禮，五夜直明光。墨草尚書奏，衣飄侍禦香。開軒竹氣靜，拂簟蕙風涼。曉漏離閶闔，鳴鐘出未央。從來宿臺上，天子貴文強。
哭故人
作者：喬知之（唐）

生死久離居，淒涼曆舊廬。歎茲三徑斷，不踐十年餘。古木巢禽合，荒庭愛客疏。匣留彈罷劍，床積讀殘書。玉沒終無像，蘭言強問虛。平生不得意，泉路複何如。
折楊柳
作者：喬知之（唐）

可憐濯濯春楊柳，攀折將來就纖手。妾容與此同盛衰，何必君恩能獨久。
人日登高
作者：喬侃（唐）

僕本多悲者，年來不悟春。登高一遊目，始覺柳條新。杜陵猶識漢，桃源不辨秦。暫若升雲霧，還似出囂塵。賴得煙霞氣，淹留攀桂人。
出塞
作者：喬備（唐）

沙場三萬裡，猛將五千兵。旌斷冰溪戍，笳吹鐵關城。陰雲暮下雪，寒日晝無晶。直為懷恩苦，誰知邊塞情。
長門怨
作者：喬備（唐）

秋入長門殿，木落洞房虛。妾思宵徒靜，君恩日更疏。墜露清金閣，流螢點玉除。還將閨裡恨，遙問馬相如。
春愁
作者：韓琮（唐）

金烏長飛玉兔走，青鬢長青古無有。秦娥十六語如弦，勸君年少莫遊春，暖風遲日濃於酒。
牡丹
作者：韓琮（唐）

殘花何處藏，盡在牡丹房。嫩蕊包金粉，重葩結繡囊。雲凝巫峽夢，簾閉景陽妝。應恨年華促，遲遲待日長。
興平縣野中得落星石移置縣齋
作者：韓琮（唐）

的的墮芊蒼，茫茫不記年。幾逢疑虎將，應逐犯牛仙。擇地依蘭畹，題詩間錦錢。何時成五色，卻上女媧天。
題商山店
作者：韓琮（唐）

商山驛路幾經過，未到仙娥見謝娥。紅錦機頭拋皓腕，碧澗門前一條水，豈知平地有天河。
風
作者：韓琮（唐）

競持飄忽意何窮，為盛為衰半不同。偃草喜逢新雨後，莫見東風便無定，滿帆還有濟川功。
雲
作者：韓琮（唐）

深惹離情靄落暉，如車如蓋早依依。山頭觸石應常在，春風淡蕩無心後，見說襄王夢亦稀。
露
作者：韓琮（唐）

長隨聖澤墮堯天，濯遍幽蘭葉葉鮮。才喜輕塵銷陌上，幾處花枝抱離恨，曉風殘月正潸然。
霞
作者：韓琮（唐）

應是行雲未擬歸，變成春態媚晴暉。深如綺色斜分閣，曉來何處低臨水，無限鴛鴦妒不飛。
潁亭
作者：韓琮（唐）

潁上新亭瞰一川，幾重舊址敞幽關。寒聲北下當軒水，知君久負巢由志，早晚相忘寂寞間。
詠馬
作者：韓琮（唐）

曾經伯樂識長鳴，不似龍行不敢行。金埒未登嘶若是，早晚飛黃引同皂，碧雲天上作鸞鳴。
題圭峰下長孫家林亭
作者：韓琮（唐）

趙國林亭二百年，綠苔如毯葛如煙。閑期竹色搖霜看，明知富貴非身物，莫為金章墮地仙。
牡丹
作者：韓琮（唐）

桃時杏日不爭濃，葉帳陰成始放紅。曉豔遠分金掌露，如夢如仙忽零落，暮霞何處綠屏空。
雨
作者：韓琮（唐）

陰雲拂地散絲輕，長得為霖濟物名。夜浦漲歸天塹闊，不及流他荷葉上，似珠無數轉分明。
京西即事
作者：韓琮（唐）

秋草河蘭起陣雲，涼州唯向管絃聞。豺狼毳幕三千帳，昭陽亦待平安火，誰握旌旗不見勳。
公子行
作者：韓琮（唐）

紫袖長衫色，銀蟬半臂花。帶裝盤水玉，鞍繡坐雲霞。別殿承恩澤，飛龍賜渥窪。控羅青褭轡，鏤象碧燻葩。意氣傾歌舞，闌珊走鈿車。袖障雲縹緲，釵轉鳳欹斜。珠卷迎歸箔，雕籠晃醉紗。唯無難夜日，不得似仙家。
秋晚信州推院親友或責無書，即事寄答
作者：韓琮（唐）

官信安仁拙，書非叔夜慵。謬馳驄馬傳，難附鯉魚封。萬裡勞何補，千年運忝逢。不量橫草力，虛慕入雲蹤。潔水空澄鑒，持鉛亦礪鋒。月寒深夜桂，霜凜近秋松。憲摘無逃魏，冤申得夢馮。問狸將挾虎，殲蠆敢虞蜂。商吹移砧調，春華改鏡容。歸期方畹積，愁思暮山重。仙鼠猶驚燕，莎雞欲變蛩。唯應碧湘浦，雲落及芙蓉。
晚春江晴寄友人
作者：韓琮（唐）

晚日低霞綺，晴山遠畫眉。春青河畔草，不是望鄉時。
涼州詞
作者：韓琮（唐）

樹發花如錦，鶯啼柳若絲。更遊歡宴地，悲見別離時。
暮春滻水送別
作者：韓琮（唐）

綠暗紅稀出鳳城，暮雲樓閣古今情。行人莫聽宮前水，流盡年光是此聲。
駱穀晚望
作者：韓琮（唐）

秦川如畫渭如絲，去國還家一望時。公子王孫莫來好，嶺花多是斷腸枝。
二月二日遊洛源
作者：韓琮（唐）

舊苑新晴草似苔，人還香在踏青回。今朝此地成惆悵，已後逢春更莫來。
柳
作者：韓琮（唐）

折柳歌中得翠條，遠移金殿種青霄。上陽宮女含聲送，不忿先歸舞細腰。
楊柳枝
作者：韓琮（唐）

梁苑隋堤事已空，萬條猶舞舊春風。那堪更想千年後，誰見楊花入漢宮。
楊柳枝詞
作者：韓琮（唐）

枝鬥纖腰葉鬥眉，春來無處不如絲。霸陵原上多離別，少有長條拂地垂。
武陽送別
作者：沈宇（唐）

菊黃蘆白雁初飛，羌笛胡笳淚滿衣。送君腸斷秋江水，一去東流何日歸。
擣衣
作者：沈宇（唐）

日暮遠天青，霜風入後庭。洞房寒未掩，砧杵夜泠泠。
代閨人
作者：沈宇（唐）

楊柳青青鳥亂吟，春風香靄洞房深。百花簾下朝窺鏡，明月窗前夜理琴。
江南遇雨
作者：張鼎（唐）

江天寒意少，冬月雨仍飛。出戶愁為聽，從風灑客衣。旅魂驚處斷，鄉信意中微。幾日應晴去，孤舟且欲歸。
鄴城引
作者：張鼎（唐）

君不見漢家失統三靈變，魏武爭雄六龍戰。蕩海吞江制中國，迴天運鬥應南面。隱隱都城紫陌開，文章猶入管絃新，帷座空銷狐兔塵。可惜望陵歌舞處，
僧舍小池
作者：張鼎（唐）

引出白雲根，潺潺漲蘚痕。冷光搖砌錫，疏影露枝猿。淨帶凋霜葉，香通洗藥源。貝多文字古，宜向此中翻。
擬古
作者：薛奇童（唐）

沙塵朝蔽日，失道還相遇。寒影波上雲，秋聲月前樹。川氣生曉夕，野陰乍煙霧。沉沉滮池水，人馬不敢渡。吮癰世所薄，挾纊恩難顧。不見古時人，中宵淚橫注。
和李起居秋夜之作
作者：薛奇童（唐）

過庭聞禮日，趨侍記言回。獨臥玉窗前，捲簾殘雨來。高秋南鬥轉，涼夜北堂開。水影入朱戶，螢光生綠苔。簡成良史筆，年是洛陽才。莫重白雲意，時人許上臺。
吳聲子夜歌
作者：薛奇童（唐）

淨掃黃金階，飛霜皓如雪。下簾彈箜篌，不忍見秋月。
塞下曲
作者：薛奇童（唐）

驕虜初南下，煙塵暗國中。獨召李將軍，夜開甘泉宮。一身許明主，萬裡總元戎。霜甲臥不暖，夜半聞邊風。胡天早飛雪，荒徼多轉蓬。寒雲覆水重，秋氣連海空。金鞍誰家子，上馬鳴角弓。自是幽並客，非論愛立功。
雲中行
作者：薛奇童（唐）

雲中小兒吹金管，向晚因風一川滿。塞北雲高心已悲，千門曉映山川色，雙闕遙連日月光。舉杯稱壽永相保，寂寞金輿去不歸，陵上黃塵滿路飛。河邊不語傷流水，
楚宮詞二首
作者：薛奇童（唐）

禁苑春風起，流鶯繞合歡。玉窗通日氣，珠箔卷輕寒。楊葉垂陰砌，梨花入井闌。君王好長袖，新作舞衣寬。日晚梧桐落，微寒入禁垣。月懸三雀觀，霜度萬秋門。豔舞矜新寵，愁容泣舊恩。不堪深殿裡，簾外慾黃昏。
長孫十一東山春夜見贈
作者：楊諫（唐）

故人謝城闕，揮手碧雲期。溪月照隱處，松風生興時。舊林日雲暮，芳草歲空滋。甘與子成夢，請君同所思。
贈知己
作者：楊諫（唐）

江南折芳草，江北贈佳期。江闊水複急，過江常苦遲。蘋白蘭葉青，恐度先香時。美人碧雲外，寧見長相思。
東溪待蘇戶曹不至
作者：張萬頃（唐）

洛陽城東伊水西，千花萬竹使人迷。臺上柳枝臨岸低，
登天目山下作
作者：張萬頃（唐）

去歲離秦望，今冬使楚關。淚添天目水，發變海頭山。別母烏南逝，辭兄雁北還。宦遊偏不樂，長為憶慈顏。
送裴少府
作者：張萬頃（唐）

夕膳望東周，晨裝不少留。酒中同樂事，關外越離憂。座濕秦山雨，庭寒渭水秋。何當鷹隼擊，來拂故林遊。
旅次灞亭
作者：沈頌（唐）

閑琴開旅思，清夜有愁心。圓月正當戶，微風猶在林。蒼茫孤亭上，曆亂多秋音。言念待明發，東山幽意深。
春旦歌
作者：沈頌（唐）

常聞嬴女玉簫臺，奏曲情深彩鳳來。欲登此地銷歸恨，卻羨雙飛去不回。
早發西山
作者：沈頌（唐）

遊子空有懷，賞心杳無路。前程數千里，乘夜連輕馭。繚繞松筱中，蒼茫猶未曙。遙聞孤村犬，暗指人家去。疲馬懷澗泉，征衣犯霜露。喧呼溪鳥驚，沙上或騫翥。娟娟東岑月，照耀獨歸慮。
送人還吳
作者：沈頌（唐）

人心不忘鄉，矧餘客已久。送君江南去，秋醉洛陽酒。贈言幽徑蘭，別思河堤柳。征帆暮風急，望望空延首。
送金文學還日東
作者：沈頌（唐）

君家東海東，君去因秋風。漫漫指鄉路，悠悠如夢中。煙霧積孤島，波濤連太空。冒險當不懼，皇恩措爾躬。
衛中作
作者：沈頌（唐）

衛風愉豔宜春色，淇水清泠增暮愁。總使榴花能一醉，終須萱草暫忘憂。
天長節
作者：梁鍠（唐）

日月生天久，年年慶一回。時平祥不去，壽遠節長來。連吹千家笛，同朝百郡杯。願持金殿鏡，處處照遺才。
長門怨
作者：梁鍠（唐）

妾命何偏薄，君王去不歸。欲令遙見悔，樓上試春衣。空殿看人入，深宮羨鳥飛。翻悲因買賦，索鏡照空輝。
美人春臥
作者：梁鍠（唐）

妾家巫峽陽，羅幌寢蘭堂。曉日臨窗久，春風引夢長。落釵仍掛鬢，微汗欲消黃。縱使朦朧覺，魂猶逐楚王。
名姝詠
作者：梁鍠（唐）

阿嬌年未多，弱體效能和。怕重愁拈鏡，憐輕喜曳羅。臨津雙洛浦，對月兩嫦娥。獨有荊王殿，時時暮雨過。
豔女詞
作者：梁鍠（唐）

露井桃花發，雙雙燕並飛。美人姿態裡，春色上羅衣。自愛頻開鏡，時羞欲掩扉。不知行路客，遙惹五香歸。
狷氏子
作者：梁鍠（唐）

杏梁初照日，碧玉後堂開。憶事臨妝笑，春嬌滿鏡臺。含聲歌扇舉，顧影舞腰回。別有佳期處，青樓客夜來。
戲贈歌者
作者：梁鍠（唐）

白皙歌童子，哀音絕又連。楚妃臨扇學，盧女隔簾傳。曉燕喧喉裡，春鶯囀舌邊。若逢漢武帝，還是李延年。
七夕泛舟
作者：梁鍠（唐）

雲端有靈匹，掩映拂妝臺。夜久應搖佩，天高響不來。片歡秋始展，殘夢曉翻催。卻怨填河鵲，留橋又不回。
崔駙馬宅詠畫山水扇
作者：梁鍠（唐）

畫扇出秦樓，誰家贈列侯。小含吳剡縣，輕帶楚揚州。掩作山雲暮，搖成隴樹秋。坐來傳與客，漢水又迴流。
觀王美人海圖障子
作者：梁鍠（唐）

宋玉東家女，常懷物外多。自從圖渤海，誰為覓湘娥。白鷺棲脂粉，赬魴躍綺羅。仍憐轉嬌眼，別恨一橫波。
聞百舌鳥
作者：梁鍠（唐）

百舌聞他郡，間關媚物華。斂形藏一葉，分響出千花。坐愛時褰幌，行藏或駐車。不須應獨感，三載已辭家。
省試方士進恆春草
作者：梁鍠（唐）

東吳有靈草，生彼剡溪傍。既亂莓苔色，仍連菡萏香。掇之稱遠士，持以奉明王。北闕顏彌駐，南山壽更長。金膏徒騁妙，石髓莫矜良。倘使沾涓滴，還遊不死方。
代徵人妻喜夫還
作者：梁鍠（唐）

征夫走馬發漁陽，少婦含嬌開洞房。千日廢臺還掛鏡，莫道幽閨書信隔，還衣總是舊時香。
贈李中華
作者：梁鍠（唐）

莫向嵩山去，神仙多誤人。不如朝魏闕，天子重賢臣。
詠木老人
作者：梁鍠（唐）

刻木牽絲作老翁，雞皮鶴發與真同。須臾弄罷寂無事，還似人生一夢中。
句
作者：梁鍠（唐）

堂高憑上望，宅廣乘車行。（《詠郭令公宅》。見《封氏聞見記》）
城中臥疾，知閻、薛二子屢從邑令飲，因以贈之
作者：韋應物（唐）

車馬日蕭蕭，胡不枉我廬。方來從令飲，臥病獨何如。秋風起漢皋，開戶望平蕪。即此吝音素，焉知中密疏。渴者不思火，寒者不求水。人生羈寓時，去就當如此。猶希心異跡，眷眷存終始。
聽嘉陵江水聲，寄深上人
作者：韋應物（唐）

鑿崖洩奔湍，稱古神禹跡。夜喧山門店，獨宿不安席。水性自雲靜，石中本無聲。如何兩相激，雷轉空山驚。貽之道門舊，了此物我情。
高陵書情，寄三原盧少府
作者：韋應物（唐）

直方難為進，守此微賤班。開卷不及顧，沉埋案牘間。兵兇久相踐，徭賦豈得閒。促戚下可哀，寬政身致患。日夕思自退，出門望故山。君心倘如此，攜手相與還。
假中對雨，呈縣中僚友
作者：韋應物（唐）

卻足甘為笑，閒居夢杜陵。殘鶯知夏淺，社雨報年登。流麥非關忘，收書獨不能。自然憂曠職，緘此謝良朋。
贈蕭河南
作者：韋應物（唐）

厭劇辭京縣，褒賢待詔書。酇侯方繼業，潘令且閒居。霽後三川冷，秋深萬木疏。對琴無一事，新興複何如。
示從子河南尉班
作者：韋應物（唐）

拙直餘恆守，公方爾所存。同佔朱鳥克，俱起小人言。立政思懸棒，謀身類觸藩。不能林下去，只戀府廷恩。
趨府候曉，呈兩縣僚友
作者：韋應物（唐）

趨府不遑安，中宵出戶看。滿天星尚在，近壁燭仍殘。立馬頻驚曙，垂簾卻避寒。可憐同宦者，應悟下流難。
贈李儋
作者：韋應物（唐）

絲桐本異質，音響合自然。吾觀造化意，二物相因緣。誤觸龍鳳嘯，靜聞寒夜泉。心神自安宅，煩慮頓可捐。何因知久要，絲白漆亦堅。
贈盧嵩
作者：韋應物（唐）

百川注東海，東海無虛盈。泥滓不能濁，澄波非益清。恬然自安流，日照萬裡晴。雲物不隱象，三山共分明。奈何疾風怒，忽若砥柱傾。海水雖無心，洪濤亦相驚。怒號在倏忽，誰識變化情。
寄馮著
作者：韋應物（唐）

春雷起萌蟄，土壤日已疏。胡能遭盛明，才俊伏裡閭。偃仰遂真性，所求惟鬥儲。披衣出茅屋，盥漱臨清渠。吾道亦自適，退身保玄虛。幸無職事牽，且覽案上書。親友各馳騖，誰當訪敝廬。思君在何夕，明月照廣除。
早春對雪，寄前殿中元侍禦
作者：韋應物（唐）

掃雪開幽徑，端居望故人。猶殘臘月酒，更值早梅春。幾日東城陌，何時曲水濱。聞閑且共賞，莫待繡衣新。
贈王侍禦
作者：韋應物（唐）

心同野鶴與塵遠，詩似冰壺見底清。府縣同趨昨日事，自歎猶為折腰吏，可憐驄馬路傍行。
將往江淮，寄李十九儋
作者：韋應物（唐）

燕燕東向來，文鵷亦西飛。如何不相見，羽翼有高卑。徘徊到河洛，華屋未及窺。秋風飄我行，遠與淮海期。回首隔煙霧，遙遙兩相思。陽春自當返，短翮欲追隨。
自鞏洛舟行入黃河即事，寄府縣僚友
作者：韋應物（唐）

夾水蒼山路向東，東南山豁大河通。寒樹依微遠天外，為報洛橋遊宦侶，扁舟不繫與心同。
寄盧庾
作者：韋應物（唐）

悠悠遠離別，分此歡會難。如何兩相近，反使心不安。亂髮思一櫛，垢衣思一浣。豈如望友生，對酒起長歎。時節異京洛，孟冬天未寒。廣陵多車馬，日夕自遊盤。獨我何耿耿，非君誰為歡。
發廣陵留上家兄兼寄上長沙
作者：韋應物（唐）

將違安可懷，宿戀複一方。家貧無舊業，薄宦各飄颺。執板身有屬，淹時心恐惶。拜言不得留，聲結淚滿裳。漾漾動行舫，亭亭遠相望。離晨苦須臾，獨往道路長。蕭條風雨過，得此海氣涼。感秋意已違，況自結中腸。推道固當遣，及情豈所忘。何時共還歸，舉翼鳴春陽。
初發揚子，寄元大校書
作者：韋應物（唐）

淒淒去親愛，泛泛入煙霧。歸棹洛陽人，殘鐘廣陵樹。今朝此為別，何處還相遇。世事波上舟，沿洄安得住。
淮上即事，寄廣陵親故
作者：韋應物（唐）

前舟已眇眇，欲渡誰相待。秋山起暮鐘，楚雨連滄海。風波離思滿，宿昔容鬢改。獨鳥下東南，廣陵何處在。
寄洪州幕府盧二十一侍禦
作者：韋應物（唐）

忽報南昌令，乘驄入郡城。同時趨府客，此日望塵迎。文苑臺中妙，冰壺幕下清。洛陽相去遠，猶使故林榮。
經少林精舍，寄都邑親友
作者：韋應物（唐）

息駕依松嶺，高閣一攀緣。前瞻路已窮，既詣喜更延。出巘聽萬籟，入林濯幽泉。鳴鐘生道心，暮磬空雲煙。獨往雖暫適，多累終見牽。方思結茅地，歸息期暮年。
同長源歸南徐，寄子西、子烈、有道
作者：韋應物（唐）

東洛何蕭條，相思邈遐路。策駕複誰遊，入門無與晤。還因送歸客，達此緘中素。屢暌心所歡，豈得顏如故。所歡不可暌，嚴霜晨淒淒。如彼萬裡行，孤妾守空閨。臨觴一長歎，素欲何時諧。
雪中聞李儋過門不訪，聊以寄贈
作者：韋應物（唐）

度門能不訪，冒雪屢西東。已想人如玉，遙憐馬似驄。乍迷金谷路，稍變上陽宮。還比相思意，紛紛正滿空。
同德精舍養疾，寄河南兵曹東廳掾
作者：韋應物（唐）

逍遙東城隅，雙樹寒蔥茜。廣庭流華月，高閣凝餘霰。杜門非養素，抱疾阻良宴。孰謂無他人，思君歲雲變。官曹亮先忝，陳躅慚俊彥。豈知晨與夜，相代不相見。緘書問所如，酬藻當芬絢。
同德寺雨後，寄元侍禦、李博士
作者：韋應物（唐）

川上風雨來，須臾滿城闕。岧嶢青蓮界，蕭條孤興發。前山遽已淨，陰靄夜來歇。喬木生夏涼，流雲吐華月。嚴城自有限，一水非難越。相望曙河遠，高齋坐超忽。
同德閣期元侍禦、李博士不至，各投贈二首
作者：韋應物（唐）

庭樹忽已暗，故人那不來。只因厭煩暑，永日坐霜臺。官榮多所繫，閒居亦愆期。高閣猶相望，青山欲暮時。
使雲陽寄府曹
作者：韋應物（唐）

夙駕祗府命，冒炎不遑息。百里次雲陽，閭閻問漂溺。上天屢愆氣，胡不均寸澤。仰瞻喬樹巔，見此洪流跡。良苗免湮沒，蔓草生宿昔。頹墉滿故墟，喜返將安宅。周旋涉塗潦，側峭緣溝脈。仁賢憂斯民，賤子甘所役。公堂眾君子，言笑思與覿。
過扶風精舍舊居，簡朝宗、巨川兄弟
作者：韋應物（唐）

佛剎出高樹，晨光閭井中。年深念陳跡，迨此獨忡忡。零落逢故老，寂寥悲草蟲。舊宇多改構，幽篁延本叢。棲止事如昨，芳時去已空。佳人亦攜手，再往今不同。新文聊感舊，想子意無窮。
贈令狐士曹
作者：韋應物（唐）

秋簷滴滴對床寢，山路迢迢聯騎行。到傢俱及東籬菊，何事先歸半日程。
贈馮著
作者：韋應物（唐）

契闊仕兩京，念子亦飄蓬。方來屬追往，十載事不同。歲晏乃雲至，微褐還未充。慘淒遊子情，風雪自關東。華觴發歡顏，嘉藻播清風。始此盈抱恨，曠然一夕中。善蘊豈輕售，懷才希國工。誰當念素士，零落歲華空。
對雨寄韓庫部協
作者：韋應物（唐）

颯至池館涼，靄然和曉霧。蕭條集新荷，氤氳散高樹。閒居興方澹，默想心已屢。暫出仍濕衣，況君東城住。
寄子西
作者：韋應物（唐）

夏景已難度，懷賢思方續。喬樹落疏陰，微風散煩燠。傷離枉芳劄，忻遂見心曲。藍上舍已成，田家雨新足。託鄰素多欲，殘帙猶見束。日夕上高齋，但望東原綠。
縣內閒居贈溫公
作者：韋應物（唐）

滿郭春風嵐已昏，鴉棲散吏掩重門。雖居世網常清淨，夜對高僧無一言。
對雪贈徐秀才
作者：韋應物（唐）

靡靡寒欲收，靄靄陰還結。晨起望南端，千林散春雪。妍光屬瑤階，亂緒陵新節。無為掩扉臥，獨守袁生轍。
西郊遊宴，寄贈邑僚李巽
作者：韋應物（唐）

升陽曖春物，置酒臨芳席。高宴闕英僚，眾賓寡歡懌。是時尚多壘，板築興頹壁。羈旅念越疆，領徒方祗役。如何嘉會日，當子憂勤夕。西郊鬱已茂，春嵐重如積。何當返徂雨，雜英紛可惜。
對雨贈李主簿、高秀才
作者：韋應物（唐）

邐迤曙雲薄，散漫東風來。青山滿春野，微雨灑輕埃。吏局勞佳士，賓筵得上才。終朝狎文墨，高興共徘徊。
休沐東還胄貴裡示端
作者：韋應物（唐）

宦遊三十載，田野久已疏。休沐遂茲日，一來還故墟。山明宿雨霽，風暖百卉舒。泓泓野泉潔，熠熠林光初。竹木稍摧翳，園場亦荒蕪。俯驚鬢已衰，周覽昔所娛。存沒惻私懷，遷變傷裡閭。欲言少留心，中複畏簡書。世道良自退，榮名亦空虛。與子終攜手，歲晏當來居。
朝請後還邑，寄諸友生
作者：韋應物（唐）

宰邑分甸服，夙駕朝上京。是時當暮春，休沐集友生。抗志青雲表，俱踐高世名。樽酒且歡樂，文翰亦縱橫。良遊昔所希，累宴夜複明。晨露含瑤琴，夕風殞素英。一旦遵歸路，伏軾出京城。誰言再念別，忽若千里行。閑合寡喧訟，端居結幽情。況茲晝方永，輾轉何由平。
灃上西齋寄諸友
作者：韋應物（唐）

絕岸臨西野，曠然塵事遙。清川下邐迤，茅棟上岧嶢。玩月愛佳夕，望山屬清朝。俯砌視歸翼，開襟納遠飆。等陶辭小秩，效朱方負樵。閒遊忽無累，心跡隨景超。明世重才彥，雨露降丹霄。群公正雲集，獨予忻寂寥。
獨遊西齋，寄崔主簿
作者：韋應物（唐）

同心忽已別，昨事方成昔。幽徑還獨尋，綠苔見行跡。秋齋正蕭散，煙水易昏夕。憂來結幾重，非君不可釋。
紫閣東林居士叔緘賜松英丸捧對忻喜蓋非塵侶之所當服輙獻詩代啟
作者：韋應物（唐）

碧澗蒼松五粒稀，侵雲採去露沾衣。夜啟群仙合靈藥，一望嵐峰拜還使，腰間銅印與心違。
秋集罷還途中作，謹獻壽春公、黎公
作者：韋應物（唐）

束帶自衡門，奉命宰王畿。君侯枉高鑒，舉善掩瑕疵。斯民本已安，工拙兩無施。何以酬明德，歲晏不磷緇。時節乃來集，欣懷方載馳。平明大府開，一得拜光輝。溫如春風至，肅若嚴霜威。群屬所載瞻，而忘倦與饑。公堂燕華筵，禮罷複言辭。將從平門道，憩車灃水湄。山川降嘉歲，草木蒙潤滋。孰雲還本邑，懷戀獨遲遲。
閒居贈友
作者：韋應物（唐）

補吏多下遷，罷歸聊自度。園廬既蕪沒，煙景空澹泊。閒居養痾瘵，守素甘葵藿。顏鬢日衰耗，冠帶亦寥落。青苔已生路，綠筠始分籜。夕氣下遙陰，微風動疏薄。草玄良見誚，杜門無請託。非君好事者，誰來顧寂寞。
四禪精舍登覽悲舊，寄朝宗、巨川兄弟
作者：韋應物（唐）

蕭散人事憂，迢遞古原行。春風日已暄，百草亦複生。躋閣謁金像，攀雲造禪扃。新景林際曙，雜花川上明。徂歲方緬邈，陳事尚縱橫。溫泉有佳氣，馳道指京城。攜手思故日，山河留恨情。存者邈難見，去者已冥冥。臨風一長慟，誰畏行路驚。
善福閣對雨，寄李儋幼遐
作者：韋應物（唐）

飛閣淩太虛，晨躋鬱崢嶸。驚飆觸懸檻，白雲冒層甍。太陰布其地，密雨垂八紘。仰觀固不測，俯視但冥冥。感此窮秋氣，沈鬱命友生。及時未高步，羈旅遊帝京。聖朝無隱才，品物俱昭形。國士秉繩墨，何以表堅貞。寸心東北馳，思與一會並。我車夙已駕，將逐晨風徵。郊途住成淹，默默阻中情。
寺居獨夜，寄崔主簿
作者：韋應物（唐）

幽人寂不寐，木葉紛紛落。寒雨暗深更，流螢度高閣。坐使青燈曉，還傷夏衣薄。甯知歲方晏，離居更蕭索。
九日灃上作，寄崔主簿倬二李端系
作者：韋應物（唐）

淒淒感時節，望望臨灃涘。翠嶺明華秋，高天澄遙滓。川寒流愈迅，霜交物初委。林葉索已空，晨禽迎飆起。時菊乃盈泛，濁醪自為美。良遊雖可娛，殷念在之子。人生不自省，營欲無終已。孰能同一酌，陶然冥斯理。
西郊養疾聞暢校書有新什見贈久佇不至先寄此詩
作者：韋應物（唐）

養病愜清夏，郊園敷卉木。窗夕含澗涼，雨餘愛筠綠。披懷始高詠，對琴轉幽獨。仰子游群英，吐詞如蘭馥。還聞枉嘉藻，佇望延昏旭。唯見草青青，閉戶灃水曲。
灃上寄幼遐
作者：韋應物（唐）

寂寞到城闕，惆悵返柴荊。端居無所為，念子遠徂徵。夏晝人已息，我懷獨未寧。忽從東齋起，兀兀尋澗行。罥掛叢榛密，披玩孤花明。曠然西南望，一極山水情。周覽同遊處，逾恨阻音形。壯圖非旦夕，君子勤令名。勿複久留燕，蹉跎在北京。
善福精舍示諸生
作者：韋應物（唐）

湛湛嘉樹陰，清露夜景沉。悄然群物寂，高閣似陰岑。方以玄默處，豈為名跡侵。法妙不知歸，獨此抱沖襟。齋舍無餘物，陶器與單衾。諸生時列坐，共愛風滿林。
晚出灃上，贈崔都水
作者：韋應物（唐）

臨流一舒嘯，望山意轉延。隔林分落景，餘霞明遠川。首起趣東作，已看耘夏田。一從民裡居，歲月再徂遷。昧質得全性，世名良自牽。行忻攜手歸，聊複飲酒眠。
寓居灃上精舍，寄於、張二舍人
作者：韋應物（唐）

萬木叢雲出香閣，西連碧澗竹林園。高齋猶宿遠山曙，時憶故交那得見，曉排閶闔奉明恩。